Tisztelt Szülők!

Tájékoztatom a Tisztelt Szülőket, hogy a Dögei Meserét Óvodában a beíratás időpontja: 2023.04.20-28. napokon lesz.

A gyermek abban az évben, melyben a 3. életévét betölti, a nevelési év kezdő napjától (szeptember 1.) óvodakötelessé válik, köteles az óvodai nevelésben részt venni. A hároméves gyermek beíratásának elmulasztása szabálysértésnek minősül. 
[bookmark: _GoBack]Az óvoda köteles felvenni/átvenni azt a gyermeket, aki életvitelszerűen az óvoda körzetében lakik (Döge település). Amennyiben a gyermek nem lakik életvitelszerűen a kötelező felvételt biztosító óvoda körzetében, óvodai felvétele megtagadható.
Az óvodába a gyermeket a 3. életéve betöltése után lehet felvenni. Felvehető azonban az a gyermek is, aki a 3. életévét fél éven belül betölti, feltéve, hogy minden, a településen lakóhellyel, ennek hiányában tartózkodási hellyel rendelkező 3 éves és annál idősebb gyermek óvodai felvételi kérelme teljesíthető.

Óvodánk a sajátos nevelési igényű gyermekeket is fogadja.

Kérjük, hogy az óvodai beiratáskor a szülő (gondviselő) vigye magával az alábbiakat:

· saját és gyermeke lakóhelyét, illetve tartózkodási helyét tartalmazó igazolványt (lakcímkártya),
· a gyermek személyazonosításra alkalmas, nevére kiállított személyi azonosítót (személyi igazolvány vagy útlevél),
· a gyermek TAJ kártyáját,
· a gyermek születési anyakönyvi kivonatot,
· a gyermek esetleges betegségeit igazoló dokumentumokat,
· szakértői véleményt a sajátos nevelési igényről,
· amennyiben a gyermek halmozottan hátrányos helyzetű, vagy napközbeni ellátását biztosítani kell, úgy az ezt igazoló dokumentumokat (jegyzői határozat és a szülő vagy szülők nyilatkozata),
· a szülő vagy szülők munkáltatói igazolását, amennyiben a felvételt azon a címen kérik, hogy a szülő Dögében dolgozik,
· nem magyar állampolgárság esetében a szülő és a gyermek Magyarország területén való tartózkodásra jogosító engedélyét,
· amennyiben a gyermek felügyeleti jogát a szülők nem együttesen gyakorolják, az erre vonatkozó igazolást.

Felhívom a figyelmet arra, hogy az óvodai beiratkozás nem jelenti egyúttal az óvodába történő felvételt is. A gyermekek felvételéről szóló döntés közlésének határnapja legkésőbb a beiratkozást követő 30. nap. Az óvoda vezetője a felvételi, átvételi kérelmek elbírálásáról írásban értesíti a szülőket. 
A felvételi kérelem elutasítása esetén a szülő a döntés közlésétől számított 15 napon belül az érdeksérelemre hivatkozással kérheti a döntés felülvizsgálatát. Az erre vonatkozó kérelmet Döge Község Jegyzőjének kell címezni, de az érintett intézménynél kell benyújtani. Az ügyben a fenntartó jár el, és hoz másodfokú döntést. A szülő a fenntartó döntésének bírósági felülvizsgálatát kérheti, a közléstől számított harminc napon belül, jogszabálysértésre való hivatkozással.
Döge, 2023. 03. 20.

							dr. Komoróczki János jegyző
